Conservapedia
Conservapedia (engl. izg. [ˌkɑnsərvəˈpiːdiə], sh. izg. [konzervapěːdija]) (engl. conserva[tive]: konzerva[tivna] + [encyclo]pedia: [enciklo]pedija), wiki enciklopedija na engleskom jeziku napisana iz američke konzervativne, kreacionističke i kršćanskofundamentalističke točke gledišta. Website je 2006. pokrenuo američki domaći učitelj i odvjetnik Andrew Schlafly, sin konzervativne aktivistkinje Phyllisa Schlaflyja, da se suprotstavi onomu što je percipirao kao liberalnu pristranost prisutnu u Wikipediji. Za stvaranje sadržaja Conservapedia upotrebljava editoriale i sistem zasnovan na wikiju.

Primjeri Conservapedijine ideologije uključuju njezine optužbe i snažnu kritiku predsjednika SAD-a Baracka Obame, Demokratske stranke, evolucije i široka spektra navodno liberalnih ideologija, zatim Wikipedijinu navodno liberalnu pristranost, gledišta o teoriji relativnosti kao one koja promovira moralni relativizam, tvrdnje o dokazanoj vezi abortusa i raka dojke, pohvale mnogih republikanskih političara, pohvale poznatih ličnosti i umjetničkih djela koje smatra »konzervativnima« i/ili koja promoviraju moralne standarde na tragu kršćanski obiteljskih vrijednosti te prihvaćanje fundamentalističkih kršćanskih doktrina poput mladozemaljskog kreacionizma. Conservapedijin Conservative Bible Project (engl.: projekt konzervativne Biblije) kraudsorsana je verzija Biblije za koju Conservapedia tvrdi da će biti »slobodna od korupcije liberalnim neistinama«.

Site je negativne reakcije dobio od mainstream medija, ali i od znamenitih političkih figura, uključujući komentatore i novinare, i kritiziran je zbog pristranosti i netočnostî.

Vidi još 
 lista internetskih enciklopedija
 RationalWiki
 Citizendium

Reference

Eksterni linkovi 

 

Nastanci 2006.
Slobodne enciklopedije
Internetske enciklopedije
MediaWiki websiteovi
Virtualne zajednice
Wiki zajednice
Konzervativizam
Kreacionizam